Ame zanayene ke teyaraya ke aîdê şîrketêka hewayî ya Ukrayna ya dima ke Tehranî ra werişte wextêkê kilmî de şeristanê Şahrîarî yê rojawanê Îranî de awil kile kewte ci û dima zî ginaye war.
Serekê Komera Ukrayna Volodîmîr Zelenskîyî da zanayene ke pêro raywanan û personelan ê teyaraya Boeing 737î wefat kerd. Goreyê selahîyetdaranê Ukrayna teyara de 168 kesî estbî. Teyara Tehranî ra şîyêne Kîev.
Semedê qezayî nêno zanayene la qeza wextê alozîya mabênê Îranî û DYA de ame meydan. Ajansê xeberan ê Farsî nîşan da ke beno ke teyara sedemanê teknîkan ra ginaye war.
